CELEX: C2004/228/41
Language: el
Date: 2004-09-11 00:00:00
Title: Υπόθεση C-261/04: Αίτηση για την έκδοση προδικαστικής αποφάσεως που υπέβαλε το Arbeitsgericht Regensburg με διάταξη της 16ης Ιουνίου 2004 στην υπόθεση Gerhard Schmidt κατά Sennebogen Maschinenfabrik GmbH

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/21
            
         Αίτηση για την έκδοση προδικαστικής αποφάσεως που υπέβαλε το Arbeitsgericht Regensburg με διάταξη της 16ης Ιουνίου 2004 στην υπόθεση Gerhard Schmidt κατά Sennebogen Maschinenfabrik GmbH
   (Υπόθεση C-261/04)
   (2004/C 228/41)
   Με διάταξη της 16ης Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 21 Ιουνίου 2004, το Arbeitsgericht Regensburg, στο πλαίσιο της διαφοράς που εκκρεμεί ενώπιόν του, μεταξύ Gerhard Schmidt και Sennebogen Maschinenfabrik GmbH, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               α)
            
            
               Έχει η ρήτρα 8, παράγραφος 3, της συμφωνίας-πλαισίου (οδηγία 1999/70/ΕΚ του Συμβουλίου, της 28ης Ιουνίου 1999 (1), σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP) την έννοια ότι απαγορεύει στο πλαίσιο της μεταφοράς της στο εθνικό δίκαιο τη χειροτέρευση της θέσεως του εργαζομένου δια της μειώσεως του ορίου ηλικίας από 60 σε 58 έτη;
            
         
               β)
            
            
               Έχει η ρήτρα 5, παράγραφος 1, της συμφωνίας-πλαισίου (οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP) την έννοια ότι απαγορεύει εθνική ρύθμιση η οποία —όπως η επίμαχη εν προκειμένω— δεν προβλέπει κανένα περιορισμό υπό την έννοια των τριών εναλλακτικών δυνατοτήτων του εδαφίου 1;
            
         
               γ)
            
            
               Έχει το άρθρο 6 της οδηγίας 2000/78/ΕΚ του Συμβουλίου, της 27ης Νοεμβρίου 2000 (2), για τη διαμόρφωση γενικού πλαισίου για την ίση μεταχείριση στην απασχόληση και την εργασία, την έννοια ότι απαγορεύει εθνική ρύθμιση η οποία–όπως η επίμαχη εν προκειμένω —επιτρέπει τις συμβάσεις εργασίας ορισμένου χρόνου με εργαζομένους από την ηλικία των 52 ετών— σε αντίθεση προς την αρχή της ανάγκης συνδρομής αντικειμενικού λόγου–χωρίς να υφίσταται αντικειμενικός λόγος;
            
         
               δ)
            
            
               Σε περίπτωση καταφατικής απαντήσεως σε κάποιο από τα τρία ερωτήματα: Οφείλει το εθνικό δικαστήριο να μην εφαρμόσει την αντίθετη προς το κοινοτικό δίκαιο εθνική ρύθμιση, ισχύει δε τότε η γενική αρχή του εθνικού δικαίου κατά την οποία η σύναψη εργασίας ορισμένου χρόνου επιτρέπεται μόνο για αντικειμενικό λόγο;
            
         
      (1)  ΕΕ L 175, σ. 43.
   
      (2)  ΕΕ L 303, σ. 16.